text: زرت هالمطعم اكثر من مرتين لفرعهم في الجبيل الصناعية .. 
    
   بصراحة, طلباتهم لذيذة .. حاولت انوع في المرتين, وكل طلب احلى من الثاني .. اعتقد انه من المطاعم النادره اللي مهما طلبت شي من عندهم يكون طعمه حلو .. الا اذا كان عندك حساسية من بعض الطعام او ما تفضل نوعية معينة من الأكل 
    
   المكان العائلي والأفراد في الجبيل الصناعية, جدا مناسب و حلو .. كراسي مريحة, وخصوصية تامة للعائلة .. من عيوب قسم العوائل, لا تجيهم يوم أربعاء أو خميس زززززززحمة .. ماراح تحصل طاولة, والخدمة تتأخر وللأسف بعض العاملين &quot;من الجنسية اللبنانية&quot; شايفين نفسهم شوي, وخدمتهم وسط .. 
    
   لكن الطعم لذيذ و يبدو ان المطعم نظيف .. لكن ماعندي خلفية عن المطبخ 
    
   العيب الوحيد والأساسي .. هو السعر المرتفع للطلبات .. يعني نتكلم عن 200 إلى 150 لشخصين .. وطبعا هو من المطاعم اللي تاخذ نسبة 15% خدمة, لكن هذي الخدمة تعبانة ايام الويكند بسبب الضغط  
    
   بالنهاية:: إذا حاب تجرب مطعم حلو وراقي وعنده اكلات بحرية حلوة .. سواء لوحدك, او مع زوجتك, او مع زميلك .. هذا مطعم جيد. غالي شوي بس يستاهل زيارة لمناسبة خاصة